**Tehetségek Pódiuma 2023**

**Adatkezelési tájékoztató**

**Az adatkezelő adatai:**

|  |  |
| --- | --- |
| Hivatalos megnevezésünk: | Törökszentmiklós Városi Önkormányzat |
| Postacímünk: | 5200 Törökszentmiklós, Kossuth L. u. 135. |
| E-mail címünk:  | hivatal@torokszentmiklos.hu |
| Telefonszámunk: | 56/590-420 |

**Az adatkezelés célja:**

Az adatkezelés célja a Tehetségek Pódiuma 2023. c. tehetségkutató lebonyolítása, mely magában foglalja a nyeremények átadását, valamint a verseny dokumentálását.

**Az adatkezelés jogalapja:**

Az adatkezelés az érintett önkéntes hozzájárulásán, a GDPR 6. cikk (1) bekezdés a) pontján alapul. A hozzájárulás bármikor visszavonható, azonban a visszavonást megelőző adatkezelés jogszerűségét az nem érinti.

**A kezelt személyes adatok köre:**

A versenyre jelentkező neve, óvodájának, vagy általános iskolájának neve, és iskolai évfolyama. Kapcsolattartási célból kezeljük a versenyzők törvényes képviselőinek nevét, telefonszámát, e-mail címét.

**Az adatkezelés időtartama:** A versenyzők által megadott személyes adatokat az Adatkezelő a verseny döntőjének időpontjától (2023. május 28.) számított 30 napig kezeli, ezt követően azokat haladéktalanul törli.

**Az adatfeldolgozók köre:** A versenyre történő jelentkezés Google Űrlap kitöltésével, vagy papír alapú jelentkezési lappal valósul meg. Az űrlap esetében az Adatkezelő igénybe veszi az űrlap szolgáltatást biztosító céget, mint adatfeldolgozót (az adatfeldolgozó megnevezése: Google Ireland Limited, nyilvántartási száma: 368047, adószáma: IE6388047V, székhelye: Gordon House, Barrow Street, Dublin 4, Írország). Az adatfeldolgozó adatkezelési tevékenységéhez kapcsolódó további tájékoztatás a https://policies.google.com/privacy hivatkozáson érhető el. A versenyről fényképek és videófelvételek készülnek, melyek elkészítéséhez az Adatkezelő adatfeldolgozóként vonja be a Miklós TV (képviselője: Molnár Sándor, telefon: +36205943720, email: miklostv@gmail.com) szolgáltatót.

**Az adatkezelés biztonsága:** A személyes adatok kezelését, tárolását szolgáló informatikai rendszerek hozzáférési- és jogosultsági rendszerrel védettek, azokhoz kizárólag az arra jogosultak férhetnek hozzá. A személyes adatok biztonságos kezelését adatfeldolgozó partnereinktől szintén elvárjuk.

**Az adatok továbbítása:** A versenyzőkről készült fénykép és videófelvételeket az Adatkezelő honlapján (www.torokszentmiklos.hu), közösségi média felületén (Törökszentmiklós Város Facebook oldala), a Miklós Tv közösségi médiafelületén (Miklós Tv Facebook oldala), tesszük közzé.

**Az Ön jogai:** Bármikor kérhet tájékoztatást a személyes adatai kezelésével kapcsolatban írásban (e-mailben, illetve postai címünkre megküldött levélben) vagy szóban (telefonon). Felhívjuk a figyelmét, hogy telefonon történő megkeresése esetén – amennyiben adatkezeléssel kapcsolatos igénye indokolja (pl.: adatainak törlését kéri) –, akkor azonosítanunk kell abból a célból, hogy jogosult-e a kérésre, mielőtt teljesítjük azt. Amennyiben személyazonossága igazolása nem lehetséges, akkor kizárólag általános tájékoztatást adhatunk az adatkezeléssel kapcsolatban. Emiatt javasoljuk, hogy kérdését vagy igényét lehetőleg írásban jelezze. Szintén bármikor kérheti adatai helyesbítését, módosítását, ha például azok megváltoztak, vagy amennyiben azt tapasztalja, hogy például hibásan adta meg vagy tévesen, illetve hiányosan rögzítettük azokat. Amennyiben olyan kérdése merülne fel, amely jelen adatkezelési tájékoztatónk alapján nem egyértelmű, kérjük, hogy forduljon hozzánk bizalommal az elérhetőségeinken! Törekszünk arra, hogy minél gyorsabban választ adjunk, viszont amennyiben kérdése megfelelő megválaszolása több időt vesz igénybe, akkor legfeljebb 15 napon belül vállaljuk a válaszadás teljesítését.

**Panaszkezelés és további jogérvényesítési lehetőségek:** Mindent tőlünk telhetőt megteszünk annak érdekében, hogy a személyes adatok kezelése a jogszabályi előírásoknak megfelelően történjék. Amennyiben úgy érzi, hogy nem feleltünk meg ennek vagy bármilyen kérdése merülne fel ezzel kapcsolatban, kérjük jelezze fenti elérhetőségeinken. Személyes adatai védelméhez fűződő jogai megsértése esetén további jogorvoslati lehetőségért a Nemzeti Adatvédelmi és Információszabadság Hatósághoz fordulhat, alábbi elérhetőségein:

|  |  |
| --- | --- |
| Hivatalos név: | Nemzeti Adatvédelmi és Információszabadság Hatóság (NAIH) |
| Postacím: | 1363 Budapest, Pf. 9. |
| E-mail cím: | ugyfelszolgalat@naih.hu |
| Telefonszám: | **+36-1-391-1400** |
| Weboldal: | **www.naih.hu** |

Személyes adatainak védelme érdekében bírósághoz is fordulhat, amely esetben a bíróság soron kívül jár el. Keresetét az Ön döntése alapján a lakó- vagy tartózkodási helye szerint illetékes bíróságnál nyújthatja be, amelyről további információkat a https://birosag.hu/birosag-kereso oldalon találhat.

Kelt: Törökszentmiklós, 2023. április 13.